དེ་ལྟ་ན་ཡང་།འཇིག་རྟེན་ཤར་ནུབ་གཉིས་ཀྱི་ལྟ་བའི་མཚོ་ཆེན་གཞི་གཅིག་ཏུ་འདྲེས་ནས་རྨད་དུ་བྱུང་བའི་རིག་གྲོལ་ལྷའི་བདུད་བརྩིའི་ཆར་སྤྲིན་གྲུབ་པ་ལ་གེགས་རྐྱེན་གཅིག་ཡོད་པ་སྟེ།དེ་ནི་ནུབ་ཕྱོགས་ཚན་རིག་པ་དང་།བོད་བརྒྱུད་ནང་བསྟན་པ་གཉིས་དབར་ལ་ཐུན་མོང་གི་སྐད་ཡིག་ཅིག་མེད་པ་དེ་རེད།དཔེར་ན།ཚན་རིག་པ་དང་ནང་བསྟན་པ་གཉིས་ཀྱིས་ཚེ་སྲོག་ཅེས་པའི་ཐ་སྙད་འདིར་གོ་བ་གཏན་ནས་མི་འདྲ་བ་གཉིས་ལེན་གྱིན་ཡོད་པ་ལྟ་བུ་རེད།དེ་ནི་ཕྱོགས་གཉིས་ཀྱིས་ཕན་ཚུན་གྱི་རིག་པའི་གཞུང་ལུགས་ལ་རྒྱུས་མངའ་མེད་སོང་བས་རེད་དོ།།